Arve Lystad

Arve Lystad (født 9. november 1932) er en norsk lege. Han har vært avdelingsoverlege og professor ved Statens institutt for folkehelse og er særlig kjent for sitt arbeid med smittevern.

Lystad avla i 1957 medisinsk embetseksamen ved Universitetet i Oslo. I 1963 ble han spesialist
i medisinsk mikrobiologi. «Nytt om navn», Tidsskrift for Den norske legeforening, nr. 3, 2012, s. 132. Han begynte i 1970 ved Statens institutt for folkehelse.«En ener innen norsk smittevern» , Aids-info, nr. 1, 2000. Der hadde han ansvar for meldingssystem for smittsomme sykdommer (MSIS) og var redaktør for MSIS-rapport. Lavik har også arbeidet med forebygging av hiv/aids. Fram til 2000 var Lystad leder for epidemiologisk avdeling i folkehelseinstituttet.«Siste nummer av MSIS-rapport i nåværende format» , Nasjonalt folkehelseinstitutt, 6. juli 2010.

Kongen utnevnte i 2012 Lystad til ridder av 1. klasse av St. Olavs Orden «for hans innsats innen sykehushygiene og smittevern.»«Utnevnelse til St. Olavs Orden», kongehuset.no. Besøkt 6. februar 2012.

 Bibliografi 
 Berit Hovig og Arve Lystad: Infeksjonssykdommer. Epidemiologi, mikrobiologi og smittevern, 4. utgave, Oslo: Gyldendal akademisk, 2001
 Arve Lystad: Hygiene. Førebyggjande infeksjonsmedisin, 3. utgave, Oslo: Aschehoug, 1989

 Referanser 

Kategori:Norske leger
Kategori:Riddere av 1. klasse av St. Olavs Orden